วิธีการคูณธาตุของแพทย์แผนโบราณ เป็นอย่างไร
การคูณธาตุนั้น คูณเพื่อทำยาธาตุ ที่ใช้ในการรักษาโรคเรื้อรังต่างๆที่ไม่ใช่โรคติดต่อ หรือโรคร้ายแรง เป็นโรคที่จับต้นชนปลายไม่ถูก ชนิดที่เรียกว่า อาการ32 แปรปรวนไปหมด ทางแพทย์แผนโบราณก็ให้คูณธาตุกินก่อน หรือให้กินควบคู่ไปกับยารักษาโรคอื่นๆก็ได้ มีคนป่วยบางคนท้องขึ้นเป็นประจำ และบางคนท้องเสียไม่รู้จักหายเพียงกินยาคูณธาตุนี้อย่างเดียวก็หายเป็นปกติได้ จึงนับได้ว่ามีประโยชน์ วิธียาคูณธาตุนี้ มีมายมายหลายวิธีด้วยกัน แต่ต้องใช้ตัวยามากเป็นการหมดเปลืองโดยไม่จำเป็น ที่จะกล่าวนี้เป็นวิธีง่ายๆและสะดวกทั้งตัวยาก็ไม่มากไม่น้อยเกินกว่าวิธีอื่น และราคาก็ไม่แพง เป็นการประหยัดไปในตัว การคูณธาตุ ให้ถามคนไข้ว่าเกิดวันที่หรือแรมกี่ค่ำ เดือนอะไร ปีอะไร ส่วนโหรคิดเต็มเดือนและเต็มปีดังนี้ วิธีคูณธาตุ ท่านให้ตั้งอายุปีปัจจุบัน คือ 50 ปี เอา 5 กองธาตุ 5 กอง คูณอายุ เท่ากับ 50 คูณ 5 ได้ 250 หลังจากนั้นก็ต้องมาทราบว่าธาตุแต่ละธาตุมีกำลังประจำธาตุดังนี้ ดิน 20 น้ำ 12 ลม 6 ไฟ 4 อากาศ 10 ให้เอากำลังประจำธาตุดิน 20 บวกกับผลลัพท์อายุที่คูณด้วยกองธาตุ 250 จะได้ธาตุดิน 20 บวก 250 ได้ 270 สำหรับธาตุน้ำ ลม ไฟ อากาศ ให้เอาผลลัพท์จากธาตุดิน 270 บวกกับธาตุในแต่ละธาตุ ธาตุน้ำ 12 บวก 270 ได้ 282 ธาตุลม 6 บวก 270 ได้ 276 ธาตุไฟ 4 บวก 270 ได้ 274 อากาศธาตุ 10 บวก 270 ได้ 280 ให้เอา 4 หารผลลัพท์ที่ได้ในแต่ละธาตุ ธาตุดิน 270 หาร 4 ได้ 67 เศษ 2 ธาตุน้ำ 282 หาร 4 ได้ 70 เศษ 2 ธาตุลม 276 หาร 4 ได้ 69 เศษ 0 ธาตุไฟ 274 หาร 4 ได้ 68 เศษ 2 อากาศธาตุ 280 หาร 4 ได้ 70 เศษ 0 แต่ละธาตุให้เอาเศษไว้ ตัดส่วนทิ้งไป ธาตุดิน 2 ธาตุน้ำ 2 ธาตุลม 0 ธาตุไฟ 2 อากาศธาตุ 0 ธาตุทุกธาตุให้ตั้งเกณฑ์ไว้ต้องครบ 8 สลึงของตัวยา เศษของธาตุที่ได้ถือหน่วยเป็นสลึง ดังนั้นเมื่อเติมธาตุให้ครบเกณฑ์ก็จะได้ ธาตุดิน 2 เพิ่มอีก 6 ได้ครบเกณฑ์ 8 ธาตุน้ำ 2 เพิ่มอีก 6 ได้ครบเกณฑ์ 8 ธาตุลม 0 เพิ่มอีก 8 ได้ครบเกณฑ์ 8 ธาตุไฟ 2 เพิ่มอีก 6 ได้ครบเกณฑ์ 8 อากาศธาตุ 0 เพิ่มอีก 8 ได้ครบเกณฑ์ 8 จะได้ตัวยาที่จะนำไปกินดังนี้ ธาตุดิน ดอกดีปลี 6 สลึง ธาตุน้ำ รากชะพลู 6 สลึง ธาตุลม เถาสะค้าน 8 สลึง ธาตุไฟ รากเจตมูลเพลิง 6 สลึง อากาศธาตุ เหง้าขิงแห้ง 8 สลึง วิธีทำ เอายาทั้ง 5 รวมกันต้ม ครั้งแรกใส่น้ำท่วมยาเคี่ยวให้เหลือครึ่งหนึ่งแล้วเทเอาน้ำขึ้น ใส่น้ำเท่าครั้งแรก ต้มเคี่ยวต่อครั้งที่ 2 ให้น้ำเหลือครึ่งหนึ่งแล้วรินน้ำรวมกับที่ต้มครั้งแรก ครั้งที่สาม ต้มให้งวดเกือบแห้ง แล้วก็รินน้ำมารวมต้มกับครั้งที่ หนึ่ง และสอง เอากากยาทิ้ง แล้วเอาน้ำมากินหรือถ้ากินร่วมกับยาอื่นก็เอาไปดองรวมกัน วิธีกิน กินเพียงวันละ 1 ครั้งเท่านั้น เช่น ตอนบ่าย 3 โมงหรือสามทุ่ม หรือจะเอาเวลาไหนก็ได้ แต่ต้องกินเวลาเดียวกันทุกวัน ครั้งละ 2-3 ช้อนโต๊ะหรือหนึ่งถ้วยชาในการรักษา ในการรักษาโรคเรื้อรังต่างๆ ที่มิใช่โรคติดต่อหรือโรคร้ายแรงต่างๆ หารคูณธาตุเป็นการปรับปรุงกองธาตุให้เสมอกัน ไม่ต้องเติมตัวยาอะไรอีกทั้งสิ้น คูณธาตุได้อย่างไรจำนวน 5 อย่างก็เอาเท่านั้น ถ้าธาตุกำเริบหย่อนพิการ ใช้ตัวยา 5 อย่างก็พอ
20.การแพทย์ทางเลือก (alternative medicine)